Source: https://www.playstation.com/fi-fi/games/metal-gear-solid-hd-collection-psvita/
Timestamp: 2017-03-24 06:28:16+00:00

Document:
Metal Gear Solid HD Collection | PSVITA-pelit | PlayStation
Ota ohjattavaksesi eliittijoukkojen erikoisagentti ja suoriudu hiiviskelytaitoja vaativista soolotehtävistä vihollistukikohdissa ja valtavissa viidakoissa.Luvassa on yli 30 tunnin pituinen pelikokemus, jossa pääset käyttämään PS Vita -järjestelmän ainutlaatuista kosketusnäyttöohjausta ja nitistämään vihollisia monin eri tavoin.Cross-Save-toiminnon avulla voit siirtää trophyja ja pelitietoja PS Vitan ja PlayStation 3:n välillä ja jatkaa peliä eri laitteella*.* Tämän ominaisuuden käyttöön tarvitaan erillinen pelin PS3-versio.
Vaikuttava vakoojatarina Metal Gear Solid -pelit tarjoavat yhden videopelihistorian monipuolisimmista ja kiinnostavimmista tarinoista. PlayStation Vitan Metal Gear Solid HD Collection tuo tämän tarinan ulottuvillesi lähes kokonaisuudessaan.Kokoelma sisältää PlayStation 2 -klassikot Metal Gear Solid 2: Sons of Liberty ja Metal Gear Solid 3: Snake Eater, joissa pelaaja ohjaa legendaarista salaista agenttia, Snakea, huikean jännittävien tehtävien läpi aina vuoden 1964 kylmän sodan kuumista tunnelmista vuoden 2009 high-tech-aikaan. Peleissä et tosin pelaa samalla Snakella...Metal Gear Solid HD Collectionin monitahoista ja dynaamista tarinankerrontaa tukevat vaikuttavat videojaksot. Päätitpä sitten aloittaa Metal Gear Solid 3:sta (joka sijoittuu pelisarjan alkuun), Metal Gear Solid 2:sta tai aivan ensimmäisestä, alun perin MSX2-järjestelmälle julkaistusta ja tämän kokoelman mukana tulevasta Metal Gearista, luvassa on kasapäin yllättäviä juonenkäänteitä, huimia maisemia ja terävää huumoria.
Ennakkokatsaus Metal Gear Solid HD Collection vie sinut vakoojien, terroristien ja sci-fin maailmaan. Nyt voi ottaa tämän vaikuttavan tarinan mukaasi minne tahansa PlayStation Vitalla.PlayStation 2 -hitit Metal Gear Solid 2: Sons of Libertyn ja Metal Gear Solid 3: Snake Eaterin yhdistävä Metal Gear Solid HD Collection ottaa täyden hyödyn irti 5 tuuman OLED-näytöstä. Huikeat grafiikat ovat täynnä upeita yksityiskohtia aina Metal Gear Solid 2:n kylmänkosteista käytävistä Metal Gear Solid 3:n hiostavien viidakoiden neuvostotunnelmiin. Huivit liehuvat tuulen mukana ja varjot varoittavat lähestyvistä vartijoista... tai paljastavat olinpaikkasi, jos et pidä varaasi.Vaikuttavia grafiikoita ja Harry Gregson-Williamsin sävähdyttävää ääniraitaa täydentävät mukaansatempaavat videojaksot, joissa voit aistia vakoiluelokuvien jännityksen ja Hollywoodin hittielokuvien tunnelman. Haluatko päästä vieläkin lähemmäs toimintaa? Voit panoroida ja zoomata kameraa kosketusnäytön avulla kohtauksen aikana.Metal Gear Solid HD Collectionin karismaattiset sankarit ja roistot, historiallinen arkistokuvamateriaali ja kattavat valinnanmahdollisuudet vievät sinut matkalle, joka saa mielikuvituksesi lentoon.
Hiljaa hyvä tulee Metal Gear -peleissä ohjaat erikoisjoukkojen sotilasta ja vakoojaa Snakea, joka lähetetään vihollislinjojen taakse suorittamaan hengenvaarallisia tehtäviä. Niin Metal Gear Solid 2:n metalliset käytävät kuin Metal Gear Solid 3:n kosteat viidakot ovat täynnä aseistettuja vartijoita. Suora toiminta ei tule kysymykseen, vaan paras ratkaisu on hiiviskellä paikasta toiseen. Vartijat kiinnittävät huomiota ääniin, varjoihin ja liikkeeseen, joten huomaamaton toiminta vaatii luovuutta.Metal Gear Solid 2:ssa voit käyttää hyväksesi kaappeja ja vanhaa kunnon pahvilaatikkoa, mutta Metal Gear Solid 3:ssa joudut kohtaamaan vihollisen ulkotiloissa. Kasvomaalin ja naamiointivarusteiden avulla voit sulautua ympäristöösi, mutta yritä olla häiritsemättä eläimiä – paitsi jos Snaken on metsästettävä ruokaa pysyäkseen voimissaan.Koko ajan ei tarvitse kuitenkaan hiiviskellä. Molemmissa Metal Gear -pelit heittävät eteesi räjähtäviä toimintajaksoja juuri silloin, kun sitä vähiten odotat. Etenkin kekseliäät pomotaistelut ovat täynnä jännitettä. Vaikka taitosi joutuvat koetukselle, olet aina valmiina yrittämään vielä kerran uudelleen.Metal Gear Solid HD Collection pääsee PS Vitalla oikeuksiinsa ainutlaatuinen ohjausjärjestelmän ansiosta. Kosketusnäytön avulla voit valita aseita ja esineitä, katsella kulmien taakse ja parannella itseäsi Snake Eaterissä. Jos omistat pelin PlayStation 3:lla, Cross-Save-toiminnon ansiosta voit siirtää trophyjäsi ja pelitallennuksiasi PS3:n ja PS Vitan välillä PlayStation Networkin tai paikallisen Wi-Fi-yhteyden kautta ja jatkaa siitä, mihin jäit.Metal Gear Solid HD Collection sisältää kolme klassikkoa yhdessä lyömättömässä paketissa sekä paljon lisäsisältöä, kuten alkuperäisen MSX2-järjestelmälle vuonna 1987 julkaistun Metal Gear -pelin. Kannettavalla PS Vitalla voit lisäksi pelata peliä missä ja milloin tahansa.

References: HD 
 HD 
 HD 
 HD 
 HD 
 HD 
 HD 
 HD